darredondort/decidim-barcelona-proposals-embeddings-768d huggingface dataset:
Formació i sensibilització LGTBIQ a la Residència Bon Pastor i
als centres de dia
Realització d’un estudi que plantegi com a principals temàtiques
la feminització de la pobresa i com aquesta pot portar a la
sobremedicació, per tal de poder plantejar un projecte per
posar-hi solució. Es demana que es tracti d'un estudi prou ampli
i transversal per treure conclusions fermes, i que es faci a
través de metodologies participatives per evitar el model clàssic
de la jerarquia del coneixement.
Es planteja que es facin campanyes de sensibilització i
visibilització del feminisme interseccional que vagin més enllà
de la teoria i es posin en pràctica a polítiques concretes.
Revisar tots els equipaments municipals del districte, i
transformar-los en lavabos sense gènere quan sigui el cas.
Es considera que del pas del CSMIJ al CSMA és un trencament brusc
pels infants, i es demana que hi hagi un programa que els
acompanyi en la transició.
Es considera que queda curt, donat el nombre de gent que el
necessita. Es proposa una ampliació.
Iniciar un servei per gent gran, sense limitacions, per aquells
que no van a casals ni Centres de Dia. S'espera així combatre la
soledat que sovint senten.
Ampliar el servei de Tele-assistència a trucades periòdiques, ja
que a la gent gran (la de més avançada edat) a vegades li costa
pensar si necessita ajuda
Facilitar un local per tal de que el projecte "Rems", de l'obra
social "La Pedrera" pugui arribar a Sant Andreu
Es demana que es posin més cal·listènies a Sant Andreu per tal de
que la gent gran pugui fer exercici
Es proposa un projecte que ofereixi suport i acompanyament a les
persones cuidadores
Garantir l’autonomia i la intimitat a les llars residències per a
persones amb diversitat funcional. Es parla de diferents
aspectes:

- Disponibilitat d’habitacions individuals i amples

- Permetre la convivència de parelles

- Autonomia de moviment a l’edifici o equipament

- Amplitud dels espais

- Limitació del nombre de persones per assegurar la comoditat i
la bona convivència

- Recerca de mètodes i mecanismes per a una comunicació entre les
persones de la residència fluida i que no generi soroll

- Presència de persones treballadores que ajudin a resoldre els
problemes de convivència i conflictes

- Garantia de preus assequibles.
Facilitar la transició entre serveis o recursos de les persones
amb diversitat funcional habilitant períodes de prova, per a
garantir la correcta adaptació de les persones. Per exemple, pel
pas de residència a pis, o davant d’un canvi d’ocupació (de
Centre Ocupacional a CET), caldria que hi hagués un marge o
període de prova de manera que si l’opció nova no fos positiva es
pogués tornar a utilitzar la plaça anterior.
Garantir l’accessibilitat en els pisos de suport per a persones
amb diversitat funcional, a través de diversos aspectes:

- Prioritzar pisos en plantes baixes, instal·lar ascensors,
cadires oruga, senyalètica accessible i en Braille, espais
amples, agafadors, mobles a l’altura adequada i altres
instal·lacions accessibles

- Presència de personal de suport: caldria que hi hagués persones
que donessin suport de forma diària a les persones que viuen als
pisos, en àmbits com la neteja i l’ordre, la organització de
sortides i viatges, la realització de compres, la cuina, suport
emocional, suport en casos de malaltia o urgència, entre
d’altres.

- Adaptar el suport a les necessitats de les persones,
garantint-ne l’autonomia

- Fomentar la governança assembleària d’aquests espais

- Fomentar la inclusió – no fer grans conjunts de pisos només per
a persones amb diversitat funcional, cal que hi hagi tot tipus de
població

- Ubicar aquests pisos en contextos amb comerços, equipaments
públics i espais verds
Potenciar les activitats d’oci i generació de vincles més enllà
de les tasques laborals en els Tallers i Centres Ocupacionals
(per exemple: sortides, esport, recursos tecnològics).
Augmentar la tipologia de tasques o treballs a realitzar en els
Tallers i Centres Ocupacionals, Centres Especials de Treball i
Serveis Ocupacionals d’Inserció, per exemple que hi hagués tant
la possibilitat de fer tasques repetitives i senzilles com també
tasques més complexes; tasques de cura i ajuda als altres;
tasques en contextos escolars;pràctiques laborals a empreses
ordinàries, entre d’altres. També cal garantir el volum de feina
i millorar els sous.
Augmentar les formacions disponibles per a persones amb
diversitat funcional, per tal de poder tenir feines més alineades
amb els gustos, habilitats i preferències pròpies (per exemple
formacions de cuina).
Augmentar i garantir canals de participació estables en el marc
de les polítiques i accions de l’Ajuntament. Així, es proposa la
creació d’espais on rebre informació, expressar la pròpia opinió
(i que aquesta sigui escoltada) i poder prendre decisions. Es
reclama major facilitat de comunicació i treball conjunt amb
l’Ajuntament.
Generar oportunitats de voluntariat per a persones amb diversitat
funcional, per exemple, habilitant cursos de formació per al
voluntariat o generant vincles amb entitats.
Realitzar campanyes de conscienciació sobre la diversitat
funcional i sobre els centres i serveis en què participen
Realitzar campanyes de sensibilització i intercanvi amb infants i
joves a través de la coordinació entre entitats que treballen amb
el col·lectiu de persones amb diversitat funcional i centres
educatius, per a generar visibilitat i vincles.
Revisar els passos de zebra per a garantir la seguretat dels
vianants. Es defineixen, com a punts complicats, el C/ Tarragona
amb Gran Via i l’Avinguda Paral·lel.
Habilitar recorreguts de tipus Camí Segur per a persones amb
diversitat funcional. Es podrien identificar establiments que
donin suport a les persones si es perden i facilitar la
senyalització – lectura fàcil, símbols – per així facilitar
l’autonomia en la mobilitat.
Regular la circulació de bicicletes i els punts conflictius amb
vianants, per exemple C/ Hospital, Fontrodona i C/ de Sants, així
com l’amplada dels carrils bici
Garantir l’accessibilitat als autobusos: revisar el funcionament
de les rampes i formar a les persones conductores perquè sàpiguen
com desplegar la rampa manual.
Deixar més temps a l’hora de pujar i baixar la rampa dels
autobusos.
Instal·lar cinturons al metro i als autobusos per a millorar la
seguretat de les persones que hi viatgen.
Augmentar l’espai per a cadires de rodes a l’autobús o l’espai
amb cadires abatibles que es puguin convertir.
Garantir l’accessibilitat de totes les parades del metro (es
mencionen Plaça Espanya i Plaça de Sants) i del funicular.
Millorar el funcionament del funicular i la ubicació del rellotge
que indica el temps que falta – ara es troba ubicat lluny de
l’entrada de Paral·lel.
Garantir que les marquesines dels busos no tinguin obstacles i
que tinguin espais més amplis, per exemple, les del C/ Mare de
Déu de Port i del Passeig de la Zona Franca. A mode d’exemple, es
reclama que a la parada del centre de dia Tres Pins hi ha
esglaons; i que ala parada de bus de Joan Miró la vorera és massa
baixa i no s’hi pot instal·lar la rampa de l’autobús.
Augmentar la freqüència de pas de línies de bus com el 55 i el
150
Implementar senyals acústics als autobusos per a garantir
l’accessibilitat de persones amb discapacitat visual.
Regular la velocitat de circulació de cotxesa C/ Nou de la Rambla
i als voltants de l’Hotel Miramar.
Augmentar la flota de taxis adaptats i agilitzar el servei i la
resposta, ja que és molt limitant que s’hagin de demanar amb dos
dies d’antelació i és molt complicat disposarne en caps de
setmana i festius.
Generar sensibilització i respecte en relació a l’ús de les
places adaptades d’aparcament i els guals.
Retirar els trossos de barana del C/ Fontrodona que generen
perill
Reparar i augmentar l’ample de la vorera del C/ dels Vivers, C/
Violant d’Hongria, C/ Tenor Masini, C/ Doctor Font i Quer,
Jardins d’Arboreda, C/ Mecànica i Passeig de Miramar.
Fomentar el reciclatge instal·lant més contenidors, per exemple,
a prop del centre Asproseat i del centre Tres Pins
Millorar les instal·lacions dels Jardins de Can Mantega:

- Instal·lació d’un lavabo públic

- Instal·lació de fonts per beure

- Instal·lació de mobiliari d’exercici accessible i gronxadors
per adults.
Millorar les instal·lacions del Parc de l’Espanya Industrial:

- Instal·lació d’un lavabo públic

- Habilitació d’un pipican

- Millora de la neteja.
Garantir l’accessibilitat dels parcs i espais verds:

- Habilitar camins per a persones amb discapacitat visual

- Instal·lar senyals de tipus acústic - Instal·lar panells en
Braïlle o gravacions

- Distingir els lavabos de persones amb discapacitat i de dones

- Garantir zones d’ombra

- Instal·lar mobiliari de joc infantil de tipus sensorial.
Augmentar els parcs o zones verdes a la zona de la Marina del
Prat Vermell
Habilitar una xarxa de locals que permetin accedir a lavabos
accessibles. Es podria fer un mapa dels establiments que
faciliten l’accés al lavabo accessible – sovint no hi ha prou
lavabos públics i els lavabos dels restaurants o bars son només
per a clients.
Facilitar l’accés als equipaments esportius a persones amb
diversitat funcional, per exemple, a través de la possibilitat
de reservar dies i espais per a aquestes persones.
Garantir l’accessibilitat de les activitats dels centres cívics,
habilitant els mecanismes i recursos necessaris per a que totes
les activitats siguin accessibles per a persones amb diversitat
funcional i facilitant l’accés, per exemple a través de mesures
com:

- Incloure informació sobre l’accessibilitat als fulletons

- Garantir preus assequibles o flexibilitzar-los segons la
capacitat econòmica de les persones

- Garantir serveis de suport a les activitats – una persona que
pugui acompanyar a les persones en cadira de rodes, intèrprets en
llengua de signes, etc.

- Garantir zones d’aparcament per a persones amb mobilitat
reduïda

- Garantir l’accessibilitat de les exposicions – per exemple, a
nivell cognitiu o per a persones amb discapacitat visual.
Realitzar un mapatge de les activitats i serveis accessibles
disponibles al districte
Garantir l’accessibilitat dels teatres i cinemes promovent la
instal·lació de rampes i/o ascensors.
Habilitar cadires que es puguin posar i treure en els cinemes i
teatres per a facilitar que hi vagin persones en cadira de rodes
Garantir l’accessibilitat en equipaments i activitats d’oci com
el Tibidabo. Per exemple, es podrien reservar dies i espais per a
persones amb diversitat funcional. Actualment es fa un dia de
portes obertes a escoles i instituts i per a persones amb
diversitat funcional però es generen cues excessives.
Fomentar l’accés als poliesportius del districte a través de
diferents mesures d’accessibilitat física, cognitiva i econòmica:

- Ampliar l’oferta d’esports, amb pistes de bàsquet, futbol,
hoquei, tennis, pàdel, gimnàs, jocs de taula,...

- Oferir mesures d’accessibilitat universal, tant en quant a
l’oferta d’esports adaptats per a persones amb diversitat
funcional com a l’accessibilitat comunicativa de l’equipament.

- Establir persones referents que puguin donar suport i
acompanyament en l’ús de l’equipament, per exemple, explicant els
espais i serveis que hi ha i facilitant l’accés a les mesures
d’accessibilitat.

- Instaurar una política de preus que faciliti l’accés

- Instaurar mesures per evitar que estiguin massificats.
Les mesures que es proposen són:

- Augmentar els horaris i espais d’obertura per facilitar que hi
puguin acudir diversos col·lectius (per exemple, obrir a les
20h).

- Augmentar la varietat musical garantint que les lletres siguin
adequades (que no fomentin la violència, que no es entreguin
missatges masclistes, etc.).

- Augmentar la seguretat (per exemple, instal·lant càmeres de
videovigilància)

- Garantir l’accessibilitat de l’espai a través de mesures com la
instal·lació de llums constants (no els intermitents típics de
les discoteques), la instal·lació de senyalètica dels obstacles i
dels diferents espais (lavabos adaptats, entrada i escenaris amb
rampa, etc.), facilitació d’una carta amb pictogrames i/o lectura
fàcil per demanar a la barra, instal·lació de pantalles per la
subtitulació de la música, entre d’altres.

- Instal·lació de karaokes per a facilitar l’oci de les persones
amb mobilitat reduïda.

- Establir persones referents que puguin donar suport o
acompanyament en l’ús de l’espai.
Garantir l’accessibilitat del cinema a través de mesures com:

- Garantir l’accessibilitat física

- Habilitar serveis de narració, d’intèrpret de llenguatge de
signes i facilitar la connexió d’auriculars.

- Realització de passes de pel·lícules en més horaris (per
exemple, als matins), per facilitar que hi puguin assistir més
persones.
Es proposen les següents millores en relació a les Festes Majors
del districte:

- Introduir activitats com per exemple xocolatades, dinars
populars, espectacles de màgia

- Fomentar la participació de les veïnes en la tria de la música
i dels concerts

- Fomentar unes festes saludables i sense alcohol

- Augmentar la seguretat.
Augmentar l’oferta d’activitats d’aprenentatge, oci i generació
de vincles disponibles al districte, com per exemple horts
urbans, tallers interculturals o activitats de ball.
Millorar les instal·lacions i l’accessibilitat dels parcs del
districte a través de diferents mesures:

- Instal·lació de mobiliari, com taules de pícnic, mobiliari de
joc infantil accessible, màquines d’exercici físic per adults i
accessibles, bancs, papereres, fonts d’aigua, espai d’escalada
(boulder), espai per fer esport, taules de ping pong

- Millorar les infraestructures per als gossos delimitant una
zona per al seu esbarjo i facilitant les bosses per a la
recollida dels excrements

- Millorar la cartelleria i la senyalització fent que sigui
accessible a nivell comunicatiu (lectura fàcil, Braille,
pictogrames) i augmentant-la per a fomentar els comportaments
cívics

- Garantir l’accessibilitat física dels espais mitjançant la
instal·lació de rampes, ascensors i senyalització dels esglaons

- Instal·lar lavabos públics i garantir-ne l’accessibilitat

- Establir espais de jardí comunitari i habilitar espais per a
fer graffitis.
Millora dels espais de la via pública, en diferents aspectes:

- Garantir l’accessibilitat dels carrers amb voreres més amples

- Reduir la circulació de cotxes

- Fomentar la circulació responsable amb bicicletes.
Millora dels espais de la via pública, en diferents aspectes:

- Augmentar la neteja dels espais, amb campanyes de
conscienciació i la instal·lació de papereres

- Instal·lar contenidors que siguin accessibles.
Es demana millorar l’accessibilitat dels busos i s’assenyalen una
sèrie de mesures per a fer-ho:

- Instal·lació de rampes en tots els busos i garantir-ne el seu
correcte funcionament

- Instal·lar màquines de compra de bitllets de transport públic a
més parades de bus i garantir-ne l’accessibilitat física (alçada,
botons, pantalla) i cognitiva (formats en lectura fàcil o
pictogrames)

- Instal·lar pantalles sobre la freqüència dels busos en més
parades i que siguin més accessibles (sovint la lletra és molt
petita i poc clara o es troben fora de servei)

- Instal·lar panells informatius a les parades de busos que
garanteixin l’accessibilitat cognitiva (lletra gran, lectura
fàcil, pictogrames, Braille...)

- Garantir el manteniment dels busos

- Augmentar el temps d’aturada dels busos a les parades per
facilitar a les persones la pujada i baixada

- Augmentar la freqüència de pas dels busos per què hi hagi menys
saturació, menys soroll i més seguretat.
Es demana garantir l’accés a l’habitatge per permetre a les
persones poder desenvolupar els seus projectes de vida
independent. L’habitatge sovint té uns preus molt elevats i
obliga a les persones a buscar pisos fora dels seus barris. Es
proposa establir mesures de foment de models com el del
co-habitatge; i es parla de la necessitat de que tots els blocs
de pisos disposis d’ascensor.
Fomentar l’accés a la formació de les persones amb diversitat
funcional:

- Augmentar la diversitat d’opcions formatives accessibles
disponibles

- Facilitar l’accés als estudis universitaris

- Facilitar l’accés als cursos de monitoratge

- Definir criteris d’accés a les formacions que tinguin en compte
els contextos de les persones amb diversitat funcional.
Millorar l’atenció a les persones amb diversitat funcional en els
recursos d’atenció al públic, reduint el temps d’espera per a la
resposta i l’enviament de la targeta rosa i facilitant els
tràmits i la informació amb mecanismes d’accessibilitat
comunicativa (lectura fàcil, Braille, pictogrames...).
Augmentar la seguretat al districte, ja que hi ha persones que
senten inseguretat pels carrers i es pensa que falta augmentar la
vigilància, especialment a les nits i en cas de ser dona. A més,
es denuncia que hi ha molts casos de robatoris i carterisme.
Augmentar les fases semafòriques per a creuar i indicar els temps
de creuament, també amb senyal auditiva, ja que a moltes persones
se’ls fa curt el temps per a creuar i se senten insegures o es
genera dependència d’altres persones.
Incloure, com a membresde la Taula de Salut Mental del districte,
persones professionals, persones que viuen en primera persona
trastorns de salut mental, familiars d’aquestes persones i
persones tècniques de l’Ajuntament
Millorar l’atenció del CSMA Sarrià Sant Gervasi, donant un servei
més proper a les persones usuàries, augmentant els recursos
humans per a poder donar una millor resposta a les necessitats
(es relaten ocasions en què, davant d’una situació d’urgència, no
s’ha respost la trucada), i disminuint el temps entre visites de
psiquiatria.
Generar consciència sobre el bon tracte a persones amb trastorn
de salut mental, especialment en el marc de serveis sanitaris.
Per exemple, en algunes situacions d’emergència, quan les
persones que atenen saben que la persona atesa té un trastorn de
salut mental, donen un pitjor tracte.
Millorar els tractaments i mètodes dels internaments
psiquiàtrics, disminuint la contenció mecànica i l’ús de la TEC.
Cal tendir cap a un model finlandès.
Facilitar l’accés als serveis de rehabilitació comunitària, sense
haver de fer tants passos o accions prèvies o escurçant el
circuit fins a poder accedir-hi.
Augmentar els serveis de suport a persones amb trastorns de salut
mental, per a tasques personals i quotidianes (per exemple, anar
a comprar), encara que aquestes persones no tinguin la condició
de dependents. Es fa referència a l’antic servei PUA.
Organitzar de manera anual la jornada internacional “Taula de
Salut Mental” que es va organitzar per l’Ajuntament de
Barcelona.
Facilitar l’accés a Sarrià amb metro, ja que utilitzant els FGC
s’han de realitzar molts transbords.
Augmentar la freqüència de pas de la línia de bus H4 al matí, ja
que al ser l’hora d’entrada a les escoles hi ha molta gent.
Augmentar les mesures de vigilància al metro, ja que s’hi genera
inseguretat.
Augmentar l’oferta d’habitatges de protecció social i amb lloguer
social
Augmentar les ajudes al lloguer dirigides a persones amb
discapacitat
Augmentar la difusió dels descomptes de la targeta rosa als
centres cívics.
Augmentar l’oferta de classes d’idiomes als centres cívics, ja
que sempre hi ha molta demanda i les places s’esgoten molt
ràpidament.
Recuperar l’activitat de cinema a la fresca que es feia al Centre
Cívic Vila Florida.
Millorar la senyalització del circuit termal de peus del Centre
Cívic Vila Florida.
Fomentar la inclusió en els tallers dels centres cívics. Cal
facilitar la participació de persones amb diversitat funcional i
trastorns de salut mental i això també serveix per a
sensibilitzar i reduir l’estigma. Moltes persones tenen
prejudicis que es poden combatre amb la generació de vincles i
coneixement mutu.
Facilitar l’accés al cinema i al teatre amb descomptes per a
persones amb discapacitat i els seus acompanyants.
Facilitar l’accés a la cultura de manera gratuïta, amb concerts i
cinema a l’aire lliure, per exemple.
Facilitar descomptes per a persones acompanyants dins del
programa Apropa Cultura, ja que si no, moltes persones es troben
que no s’hi poden acollir anant-hi amb les seves parelles,
família o amistats.
Facilitar la recollida dels excrements i la neteja amb aigua de
l’orina dels gossos mitjançant campanyes i l’entrega de bosses i
aigua, per exemple en els espais per gossos dels parcs.
Millorar el circuit per fer exercici de la Plaça de Sarrià, tant
en relació a la senyalització com al manteniment de les màquines
avariades.
Instal·lar màquines per fer exercici i un espai per a gossos al
Parc Santa Amèlia
Millorar la il·luminació al barri del Putxet, per exemple, C/
Lucà (a prop del Centre Cívic Vil·la Urània).
Millorar el manteniment de les escales mecàniques que pugen al C/
Bertran, ja que sovint estan espatllades i això limita molt la
mobilitat de moltes persones grans que viuen a la zona.
Revisar la circulació de la zona del Putxet, ja que els canvis de
direcció dels carrers han generat embussos de cotxes amb el
conseqüent augment de la contaminació i el soroll. Es parla de la
zona dels carrers Bertran, Lucà, Craywinckel, Mare de Déu del
Carmel.
Habilitar un espai adaptat i accessible més gran a la platja, amb
més cadires amfíbies i que estigui ombrejat.
Facilitar l’accés de les persones amb diversitat funcional a un
servei de transport accessible i assequible per poder fer
sortides i excursions fora de Barcelona.
Augmentar els recursos per a que des dels centres ocupacionals es
puguin fer sortides que durin tot un dia.
Facilitar l’ús de les terrasses dels bars i restaurants a les
persones i grups de persones que es desplacen amb cadira de
rodes, per exemple evitant la instal·lació de taules i cadires
fixes i permetent la seva mobilitat.
Fomentar la realització d’activitats de Festa Major en horari
diürn (de 9h a 17h30) per a què les persones usuàries de centres
ocupacionals i serveis similars puguin tant assistir a les
activitats com co-organitzar-les i participar en la seva
execució. Les persones usuàries proposen poder fer-hi activitats
com concerts i espectacles de ball o teatre – pel que faria falta
una tarima ample, adaptada i amb rampa; temps suficient per
actuar; i difusió –, o muntar paradetes de venta d’artesanies i
altres objectes fets per elles. També es sol·licita garantir
l’accessibilitat a les altres activitats que s’organitzen,– com
concerts, musicoteràpia, teatre, fires i mercats tradicionals,
etc. –. També es proposa seguir realitzant l’activitat d’Aperitiu
Solidari en el marc de la qual es recapten diners per a un
col·lectiu.
Facilitar la realització d’activitats al districte per part de
les persones del centre com, per exemple, la instal·lació d’una
paradeta de venda de roses per Sant Jordi. També es podrien
vendre artesanies o realitzar una jornada de portes obertes al
centre amb el servei de bar obert.
Fomentar les col·laboracions amb equipaments del districte per a
teixir vincles amb altres persones i veïnes i generar intercanvi,
per exemple a través de visites a escoles o instituts com
l’Institut Front Marítim i l’Institut Pere IV, al mercat del
districte o a les biblioteques; així com a col·lectius del barri
com els Diables, gegants i castellers.
Facilitar la participació del CTO ASPACE Poblenou a la Fira
d’Entitats del districte
Fomentar l’ús i la difusió de les xarxes socials i la revista del
CTO ASPACE Poblenou per a generar coneixement de les activitats
que realitzen i la visibilitat del col·lectiu.
Augmentar la inclusió en els tallers i activitats dels centres
cívics. Per a fer-ho es podrien fer els cartells en lectura
fàcil, indicar que es poden demanar mesures d’accessibilitat o bé
facilitar suport i acompanyament tant en la inscripció com en la
pròpia realització de les activitats.
Organitzar activitats d’oci accessible i assequibles durant les
tardes-vespres dels divendres (17-19h), com per exemple concerts,
discoteca o espectacles. És important per a l’accessibilitat que
es realitzin en espais propers al transport públic.
Fomentar la organització i l’accessibilitat d’activitats musicals
al districte. Es proposa que puguin fer-se concerts al CTO ASPACE
Poblenou, a l’Aliança del Poblenou o al Teatre Rambla Poblenou.
També es parla de realitzar activitats de musicoteràpia i
d’intercanvi musical amb els instituts.
Facilitar la realització d’activitats de cura d’horts urbans per
part de les persones amb diversitat funcional – per exemple, les
persones del CTO ASPACE Poblenou podrien anar a realitzar tasques
de manteniment o participació d’algun hort urbà o tenir cura
d’algun hort urbà a espais com el Centre Cívic Can Felipa.
Facilitar l’accés a activitats de ràdio, per a generar
coneixement sobre el mitjà i donar visibilitat al col·lectiu.
Augmentar l’oferta d’exposicions fotogràfiques i garantirne
l’accessibilitat.
Facilitar l’accés al cinema a través de sessions matinals
accessibles i assequibles.
Augmentar l’accessibilitat als cinemes i auditoris garantint la
no separació dels grups de persones. En moltes ocasions, com que
hi ha un espai concret per a les persones en cadira de rodes, es
fa separar als grups. Per evitar-ho, es proposa que els seients
siguin de tipus desmuntable. S’assenyala que per a l’accés amb
cadira de rodes als cinemes del Diagonal Mar, s’ha d’anar pel
muntacàrregues i passar per l’aparcament, i és una situació que
no s’hauria de donar.
Fomentar l’accés i l’accessibilitat de la Sala Beckett al
col·lectiu de persones amb diversitat funcional. No és accessible
i cal que es posin facilitats perquè diferents col·lectius puguin
realitzar hi activitats, per exemple persones usuàries de centres
ocupacionals del districte.
Habilitar un accés adaptat a l’Aliança del Poblenou, ja que
l’espai a dins ja és accessible i hi poden realitzar activitats.
Al Centre Cívic Can Felipa només hi ha 2 ascensors petits i
l’auditori es troba a la última planta. Quan hi va un grup de
persones amb mobilitat reduïda, es triguen entre 1 i 2h per poder
a que totes les persones puguin accedir a l’auditori. Caldria
posar l’auditori a la planta baixa; o posar ascensors on hi hagi
espai per a més cadires i persones; o bé instal·lar més
ascensors. Cal tenir en compte, a l’hora de construir o habilitar
nous equipaments municipals, que posar auditoris a la última
planta genera aquest tipus de problemes.
Garantir l’accessibilitat del lavabo adaptat del Museu del
Disseny. El lavabo actual és molt petit i no s’hi poden fer
operacions de neteja amb diverses persones cuidadores. A més,
tampoc hi ha llitera per fer-ho.
Instal·lar lavabos accessibles a l’interior del Museu Blau.
Actualment els lavabos als que han d’anar es troben a fora del
museu.
Garantir l’accessibilitat del Museu d’Història de Barcelona.
L’ascensor que hi ha és molt petit i hi ha cadires de rodes que
no hi entren.
Elaborar una guia de locals i equipaments adaptats, per a
facilitar que s’hi pugui anar; així com formació per a que les
persones que hi treballen sàpiguen com utilitzar els recursos
d’accessibilitat.
Habilitar un gual més ample amb rampa davant del CTO ASPACE
Poblenou (C. De Bilbao, 95), ja que hi ha transports que no tenen
rampa lateral i hi ha certes hores en que es genera congestió de
vehicles adaptats a la zona del gual per falta d’espai. Així,
degut al poc espai del que disposen, alguns vehicles adaptats es
veuen obligats a aparcar lluny i es generen problemes de
circulació.
Millorar l’accessibilitat de la plaça Xavier Benguerel a través
de:

- Instal·lar bancs

- Eliminar o reduir els desnivells accentuats

- Recuperar l’espai de petanca

- Habilitar una àrea d’esbarjo per a gossos

- Instal·lar un hort urbà

- Habilitar un escenari amb rampa i ombra

- Facilitar espais d’emmagatzematge per a deixar material, com
per exemple el material per a jugar a boquia o taules amb potes
regulables

- Facilitar espais per a realitzar expressions artístiques, com
per exemple graffitis.
Millorar la neteja dels carrers propers al CTO ASPACE Poblenou.
Sovint s’hi realitza “botellón”.
Augmentar els recursos residencials per a persones amb
discapacitat, atenent a les diferents situacions de cada
col·lectiu i cada persona. Hi ha persones que tenen necessitats
específiques pel fet de ser persones grans i de tenir
discapacitat, però també hi ha gent jove amb discapacitat, i les
necessitats d’aquestes persones no són les mateixes.
Augmentar la disponibilitat dels pisos de suport i dels pisos de
foment de la vida autònoma
Preveure els criteris per a facilitar l’accés de persones amb
diversitat funcional a la reserva d’habitatges de protecció
oficial per al col·lectiu.
Garantir als diferents col·lectius de persones amb diversitat
funcional l’accés a la reserva d’habitatges de protecció oficial
per al conjunt del col·lectiu, ja que cal tenir en compte les
diferències entre les persones amb diversitat funcional, els
diferents recursos de què disposen i la diferent visibilitat que
tenen.
Realitzar un protocol d’atenció i resposta a la problemàtica de
les famílies envellides que tenen fills amb discapacitat. Es
tracta d’una situació que no s’ha previst i per a la que moltes
famílies es troben sense recursos. Es podria facilitar que les
entitats donin suport a aquestes persones o preveure una figura
que els pugui donar una atenció, però cal definir de manera
conceptual i pràctica com s’ha de donar resposta i gestionar
aquesta tipologia de situacions.
Garantir l’accessibilitat de la informació i la comunicació als
equipaments públics, facilitant els processos i instal·lant
informacions en Braille, lectura fàcil i/o pictogrames. També és
necessari facilitar intèrprets, mecanismes de subtitulació,
instal·lar bucles magnètics i altres eines com mapes tàctils o
sistemes de veu.
Instal·lar aplicacions de reconeixement de veu per a
l’accessibilitat d’esdeveniments per a persones sordes. Així es
redueix la necessitat que les persones sordes hagin de fer
constantment la demanda de serveis a l’Ajuntament. Es referencia
con a bona pràctica l’aplicatiu que utilitza TV3 en programes en
directe quan fan subtitulació.
Instal·lar més aules multisensorials als centres cívics o
biblioteques com la de la biblioteca de Bon Pastor.
Fomentar la concepció de l’accessibilitat com quelcom universal,
que englobi tot tipus de diversitat funcional.
Garantir l’accessibilitat dels tallers i activitats dels centres
cívics des del mateix equipament, donant suport i acompanyant a
les persones a fer les activitats – com per exemple la Xarxa
Sense Gravetat.
Garantir l’accessibilitat física als equipaments públics i
centres cívics, per exemple, la porta de l’Ateneu L’Harmonia, la
porta de la Torre de la Sagrera i la porta del Centre de Cultura
de Can Galta no són accessibles.
Les voreres al recinte de la Fabra i Coats són estretes, els
desnivells són massa pronunciats i les llambordes no permeten una
mobilitat accessible.
A l’edifici d’oficines del Servei Educatiu de Sant Andreu, hi ha
una rampa d’accés on, en el primer tram de la rampa, la barana
s’acaba abans que s’acabi la rampa, de manera que persones amb
mobilitat i visió reduïdes tenen perill d’accident. A més,
al punt de dalt de la rampa hi ha un replà que queda molt estret
quan la porta s’obra, fent que la maniobra per entrar amb cadira
de rodes sigui complicada i pugui generar perill de caiguda.
Facilitar la difusió dels serveis d’accessibilitat de què
disposen els actes i esdeveniments que es realitzen al districte.
Es proposa, per exemple, definir uns logos o icones que es
podrien posar a la cartelleria, o fer un llibre d’estil per les
publicacions de l’Ajuntament.
Garantir l’accessibilitat de la via pública:

• Realitzar un pla d’actuació a les voreres, ja que es troben en
mal estat – carrer Gran de la Sagrera, carrer Torrent de
l’Estadella i la zona de la Casa Bloc.

• S’assenyala la dificultat d’accés a la vorera davant de
l’Institut Guttman, ja que en l’espai on paren els taxis no hi ha
rampa per pujar a la vorera.
Augmentar les places d’aparcament per a persones amb mobilitat
reduïda al carrer Gran de Sant Andreu. Es podria simplificar la
cartellera i regulació d’aparcament a les places de càrrega i
descàrrega fora de les hores en què se’n fa ús per fomentar-ne
l’ús de persones amb discapacitat
Instal·lar una passarel·la a l’Hort comunitari del carrer Palomar
amb carrer Fernando Pessoa per a garantir l’accessibilitat de
persones amb mobilitat reduïda
Revisar la il·luminació i la seguretat de la zona de Bon Pastor
que limita amb La Verneda i La Pau, i a la zona del polígon de
Bon Pastor
Regularitzar l’ús i la circulació dels patinets elèctrics, ja que
generen inseguretat a molts peatons quan van per la vorera, i
circulen a una velocitat molt elevada.
Revisar el soroll que s’ha generat, arrel de la reforma del metro
a les estacions de Torras i Bages, Sant Andreu i Fabra i Puig, ja
que es genera un soroll molt fort quan el metro surt de l’andana
i que no es donava abans de les obres, el qual és molt molest per
a moltes persones.
Augmentar el servei de taxis adaptats per donar resposta a la
demanda. Actualment, es generen problemes inclús per anar a les
visites hospitalàries, donat que es deneguen demandes.
Reduir el temps d’espera per trasllats sanitaris amb ambulàncies,
el qual és excessiu degut a la manca de recursos que existeix.
Aquests trasllats sovint s’acaben realitzant amb taxis per evitar
el temps d’espera, situació que tampoc és adequada.
Garantir l’accessibilitat del mobiliari de joc infantil als
parcs. En moltes ocasions el mobiliari no permet que hi accedeixi
una persona adulta acompanyant d’infants amb discapacitat, el que
dificulta que aquests en puguin fer ús.
Instal·lar semàfors a la zona de Congrés i Felip II i revisar els
semàfors a la rotonda del carrer Sant Adrià amb el carrer Ferran
Junoy. És de difícil creuament, en relació a les fases
semafòriques i a la ubicació del carril bici. És necessari tenir
en compte la perspectiva de les persones amb discapacitat a
l’hora de fer canvis o reformes en la via pública.
Ajustar les fases semafòriques de la Meridiana donat que és un
carrer complicat de travessar
Augmentar les zones verdes al districte, per exemple en solars
buits, o en zones amb poques ombres on cal ampliar l’arbrat
Facilitar l’accés al mercat laboral de les persones amb
diversitat funcional que reben prestacions sense que els generi
un perjudici econòmic
Garantir el compliment de la Llei General de Discapacitat per
part de totes les empreses, generant així ocupació per al
col·lectiu de persones amb diversitat funcional.
Augmentar els recursos d’ocupació al districte per al col·lectiu
de persones amb diversitat funcional. Per exemple, caldria
promoure programes d’ocupació al districte o garantir les places
per a persones amb discapacitat als equipaments públics. També
caldria tenir en compte la distinció ocupacional per a persones
amb discapacitat física i discapacitat intel·lectual.
Promoure formació laboral específica per a persones amb
diversitat funcional. Moltes ofertes del SOC no contemplen que es
poden ocupar places per part de persones amb discapacitat.
Promoure l’oferta de feina qualificada també per a persones amb
diversitat funcional, ja que la majoria de les feines dirigides
al col·lectiu són de baixa qualificació.
Establir clàusules socials i reserves en concursos públics per a
ocupació de persones amb diversitat funcional.
Facilitar l’accés a l’oci de les persones amb diversitat
funcional a través de la venta de bitllets i entrades
accessibles.
Facilitar punts de suport en els espais d’oci nocturns per a
situacions d’ansietat o por, semblants a la figura dels punts
liles. Es podria fer per exemple en el marc de la Festa Major.
Augmentar l’oferta de formació en llengua catalana per a persones
amb diversitat funcional.
Garantir l’accessibilitat dels tallers d’informàtica, ja que no
hi ha ordinadors adaptats per a tothom – moltes persones amb
diversitat funcional no poden agafar un ratolí d’ordinador.
Facilitar l’accés a recursos de suport en els equipaments
públics. Sovint no hi ha prou indicacions per saber que en un
equipament hi ha recursos de suport, és necessari garantir la
informació. Per exemple, en el CEM Bon Pastor, es podria incloure
en el formulari d’inscripció a activitats.
Garantir que les persones treballadores dels equipaments
municipals tinguin formació sobre diversitat funcional per a
poder donar una bona atenció al públic i trencar estereotips -
sovint l’accessibilitat de persones amb trastorns de salut mental
té més a veure amb prejudicis que amb dificultats concretes
d’accessibilitat.
Revisar les tarifes reduïdes al CEM per a que se’n puguin
beneficiar les persones amb discapacitat entre el 33 i 65%. Es
dona la situació de que les persones que tenen un preu reduït són
les que tenen discapacitat de +65% que, en general, reben
prestacions socials, mentre que les persones amb discapacitat
entre el 33 i el 65% no reben cap prestació i tampoc tenen un
descompte
Augmentar l’oferta de serveis com els de APROPA CULTURA a
recursos com centres cívics o activitats esportives.
Garantir l’accés dels grups al programa APROPA CULTURA de manera
conjunta, ja que a molts espais es fa separar dels grups a les
persones que van en cadira de rodes i s’hi generen diferències en
el preu de les entrades.
Augmentar la dotació pública de pisos tutelats per a persones amb
diversitat funcional. Aquests pisos haurien de tenir les següents
característiques:

- Pisos independents, tot i que poden ser propers o en el mateix
edifici

- Disposar de suport – persones acompanyants que donin suport en
àmbits com neteja, ordre, gestió de despeses i recursos
monetaris, compra, tràmits, vigilància, suport davant
d’emergències, primers auxilis.

- Que es permeti la vida en parella

- Pisos ubicats en zones en les que hi hagi serveis i equipaments
– supermercats i botigues, equipaments d’oci, biblioteques,
centres sanitaris o de serveis socials

- Instal·lacions elèctriques, evitant les de gas

- Mesures d’accessibilitat tals com rampes, ascensors,
senyalètica en Braïlle i fotografies

- Preu assequible proporcional a la renda de les persones

Aquestes mesures permetrien augmentar l’autonomia i independència
de les persones amb diversitat funcional, així com augmentar la
seva autoestima i comoditat.
Facilitar serveis de suport a la cerca de feina per a persones
amb diversitat funcional.
Realitzar tallers d’orientació ocupacional per a guiar a persones
amb diversitat funcional en relació als estudis i la inserció
laboral.
Augmentar l’oferta formativa per a persones amb diversitat
funcional. Es parla per exemple de fusteria, nutrició o cuina.
Augmentar les activitats dels tallers ocupacionals i laborals, ja
que cal que hi hagi més tasques. Aquests espais es podrien fer
més grans i que hi haguessin més persones professionals
acompanyants preparades.
Fomentar els contractes fixes i/o de major duració per a persones
amb diversitat funcional.
Augmentar el període de validesa de la targeta rosa i fer-la d’un
material més resistent.
Garantir serveis de suport a l’accessibilitat per a la
realització de tràmits a l’Ajuntament, per exemple díptics i
senyalètica en Braïlle, aplicació mòbil d’àudio, accés de gossos
pigall, persones intèrprets i gestions telemàtiques accessibles i
senzilles.
Ampliar l’estació Peu del funicular dels Ferrocarrils de la
Generalitat de Catalunya per a què es pugui baixar des del vagó
adaptat, garantint-ne l’accessibilitat
Reduir o facilitar el transbord entre els Ferrocarrils de la
Generalitat de Catalunya i el metro a Plaça Catalunya, a través
d’instal·lar escales mecàniques o cinta transportadora.
'- Garantir l’adaptació de més vagons en cada metro, no només el
del principi

- Garantir l’accessibilitat de totes les andanes i estacions de
metro (s’assenyalen com a no accessibles Clot, Vallcarca, Plaça
Catalunya, Sant Andreu, el transbord entre L1 i L4 a Urquinaona,
la L3 a Plaça Espanya).
Augmentar la vigilància en el transport públic per garantir més
seguretat.
Millorar el manteniment de les estacions de transport públic i
les màquines de compra de bitllets, assegurant-ne
l’accessibilitat i inclusivitat.
'- Instal·lar megafonia a les marquesines del bus per anunciar els
temps del bus i la seva arribada

- Instal·lar marquesines a totes les parades de bus per a
protegir-se del sol i poder veure bé la senyalització de les
línies de bus.
Augmentar la freqüència de pas dels busos, per a que vagin menys
plens de gent i facilitar l’ús de seients a les persones que en
necessiten.
Garantir el bon estat i l’accessibilitat dels carrers, a través
de mesures com adequar totes les voreres perquè siguin segures i
es trobin en bon estat. Es fa especial èmfasis en la necessitat
d’arreglar l’asfalt i les voreres a la Plaça Borràs.
Garantir el suport en equipaments públics a les persones amb
diversitat funcional. Es proposa fer-ho a través de la figura
d’una persona de suport, que sàpiga com fer ús de l’equipament i
com garantir les mesures d’accessibilitat.
Realitzar campanyes de conscienciació per a reduir les actuacions
vandàliques.
Regular la velocitat de circulació per a augmentar la seguretat
de la ciutadania
Millorar la senyalització, manteniment i accessibilitat dels
semàfors del districte. Es fa especial èmfasis en la instal·lació
de senyalètica a l’encreuament del semàfor de l’estació Peu del
Funicular dels Ferrocarrils de la Generalitat de Catalunya
Instal·lar més passos de zebra entre l’Avinguda Vallvidrera i la
Ronda de Dalt
Augmentar la presència de la natura a la ciutat i fer-la més
accessible, a través de mesures com, per exemple, augmentar els
parcs del districte i instal·lar-hi rampes i ascensors.
Augmentar l’arbrat a la Plaça Bonanova i a la Plaça Borràs
Millorar les instal·lacions del Parc Can Sant Benat:

- Instal·lar-hi mobiliari, com ara taules de pícnic, papereres,
fonts...

- Instal·lar-hi lavabos públics

- Millorar l’arbrat.
Augmentar l’oferta de tallers i activitats d’oci per a les
persones amb diversitat funcional, per exemple, sortides
històriques al barri, tallers d’activitats artístiques com
ceràmica i dibuix, jardineria, activitats físiques com senderisme
per Collserola o excursions a la platja.
Garantir que els espais d’oci com les discoteques siguin espais
segurs i inclusius, per exemple, amb mesures com cuidar la
seguretat de la sala, evitar els espais foscos i ocults, reduir
el consum de tabac a les portes, fomentar l’obertura de les
discoteques en horari de tardes (de 17:00h a 20:00h) els caps de
setmana, entre d’altres.
Augmentar el comerç a la zona de Sarrià Sant Gervasi i
garantir-ne l’accessibilitat
Completar la urbanització del solar situat a l'Avinguda Can
Marcet 5X, qualificat de parc i jardí de caràcter local (clau
6a), en el tram comprès entre els accessos a l'escola de futbol
Mailand i el restaurant Can Cortada, actualment destinat a
aparcament de vehicles. Està prevista la seva urbanització com a
tercera fase de la urbanització de l'Avinguda Can Marcet.
Ampliació de l’entrada al número 31 de Carrer Harmonia per a
ambulàncies medicalitzades
Crear una aula de cultura permanent al gimnàs de la Sala
Polivalent amb la participació de tota entitat o persona
particular que li interessi coordinant-ho amb els gestors de la
Sala. S’està pensant en els aspectes crítics de la cultura i no
en els folklòrics.

“L’Aula de Cultura Crítica” hauria d’estar coordinada amb la
Biblioteca i hauria de ser totalment gratuïta per a tots els
veïns
Per exemple activitats en castellà i anglès. Si tot es proposa
només en català deixes sense veu molts veïns que viuen aquí i
paguen impostos
Integrar l’Hospital a Montbau i derruir el mur del carrer
Arquitectura
La part que ha expropiat l’Ajuntament, en 1500 m només hi ha dos
punts de recollida d’aigües.
A part del que està previst, negociar amb la Diputació l’ús dels
seus 10 punts de càrrega en el recinte Mundet per ús dels veïns.
La més propera que tenim està força lluny i tenim moltes zones
verdes desaprofitades
Punt de llum per aprofitar la Plaça Ferran Palau per a actes de
Festa Major
Treure les boques de claveguera que queden davant de les
finestres dels pisos baixos del carrer Joan Sales i desplaçar-les
a les zones d’accés interior on no afectaran les olors de
claveguera a les vivendes.
Fer realitat el projecte del canvi d’ubicació de la caixa
elèctrica Àngel Marquès num 8. Un projecte aprovat l’anterior
mandat amb el compromís de seguir en aquest. Urgent per qüestions
de salut, perill, etc (Clara Nogués Cuxart).
Tram Montbau – Vall d’Hebron. Soterrament de la Ronda
Rampa elèctrica per Tanatori de la Vall d’Hebron o escales
Ampliar i informar de les millores urbanístiques al Carrer
Harmonia 31-33-35
Revisió de la infraestructura del mobiliari urbà en clau de
perspectiva de gènere. Són exemples a tenir en compte les ombres
disponibles a la via pública per protegir-se del sol, els lavabos
públics i l’enllumenat amb una suficient il·luminació.
Revisar els entorns dels centres educatius (àrees de descans,
zones verdes) i garantir un estat de l’espai públic més protegit
i més amable.
Substitució de les vorades de granit amb cant viu i metàl·liques
per vorades de materials o formes menys perilloses per a persones
vianants i usuàries de bicicleta.
A la ciutat de Barcelona no hi ha suficients espais lúdics
públics. Se n’han de fer més.
Definició de camins “sanitaris”, que connecten i senyalitzen els
Centres d’Atenció Primària amb el barri al qual pertanyen.
Creació d’espais físics (places, espais comuns) d’interacció
social als barris de Barcelona.
Implementar el manual d’urbanisme de la vida quotidiana,
concretament en projectes de transformació de l’espai públic per
reforçar la xarxa de vida quotidiana.
Treballar amb diferents col·lectius representatius de la
diversitat poblacional en el disseny de l’espai públic (infants,
gent gran, persones amb discapacitat, persones amb malalties
mentals, i altres).
Adaptar l’espai públic a les necessitats i cura de les persones,
especialment amb la ubicació de WC públics, fonts, espais de joc
i espais de refugi climàtic.
Identificar paràmetres de qualitat de l’espai públic associats a
la millora de la salut de les persones (soroll, vegetació, espais
per seure, per xerrar...).
Es demana treure aquest tipus de bancs que no fomenten la relació
interpersonal.
Crear espais de trobada i de cures adreçats a les dones que
treballen com a internes als barris de la ciutat amb un nivell
socioeconòmic per sobre de la mitjana de la ciutat. Es manifesta
que cal pensar en les necessitats d’aquestes persones que
resideixen en aquestes zones i que tenen necessitats diferents de
les de les persones de les famílies de les llars on treballen.
La proposta cerca millorar les condicions en les quals aquestes
dones desenvolupen la seva activitat, perquè són un element de
suport i seguretat per a les veïnes i veïns del barri.
Adoptar mesures senzilles i de baix cost que permetin aplicar-se
a tota la ciutat per reduir la velocitat dels vehicles i
pacificar el trànsit.
Disposar elements a l’espai públic que generin itineraris segurs
per a gent gran i persones amb discapacitat, especialment en els
carrers de plataforma única, com per exemple passamans, terres
rugosos, encaminaments, senyalització vertical...
Actualitzar la tecnologia que afavoreix l’accessibilitat, com per
exemple els semàfors sonors o els senyals acústics al transport
públic.
El paviment és molt confós i porta a persones invidents a envair
el carril bici.
L’accessibilitat d’aquestes parades per a persones invidents és
molt deficient i no facilita l’accés als autobusos.
Rehabilitació i replantejament dels usos d’espais públics que
tradicionalment han estat masculinitzats, cercant una nova
distribució dels usos per a incloure altres col·lectius.
Incorporar iniciatives de caràcter cultural a l’espai públic que
apoderin a les dones.
Dinamització d’usos dels polígons industrials de la ciutat (Zona
Franca, La Pau, entre altres), amb un doble objectiu:

* Reduir les situacions d’inseguretat que es viuen a les zones de
polígons industrials.
* Incorporar les activitats econòmiques de les dones a territoris
on no són presents.
Revisar la distribució d’usos dels patis escolars en horari
lectiu, evitant la monopolització d’aquest ús per part dels nens
i garantint que les nenes tenen espais per fer activitats
lúdiques.
Es denuncia que es produeix actualment una criminalització de
col·lectius d’artistes que utilitzen el carrer com a lloc
d’expressió cultural i se sol·licita eliminar aquesta persecució
i evitar la regulació privatitzada de l’espai públic.